**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE DRAGALIĆ ZA 2023. GODINU**

**Dragalić, studeni 2023. godine**

**SADRŽAJ**

**1. Uvod …………………………………………………………………………………………………..1**

**2. Posebni izvještaji u polugodišnjem izvještaju o izvršenju proračuna…...…………………………2**

2.1. Izvještaj o korištenju proračunske zalihe……...………………………………………………………2

2.2. Izvještaj o zaduživanju na domaćem i stranom tržištu novca i kapital...……………………………….2

2.3. Izvještaj o danim jamstvima i plaćanjima po protestiranim jamstvima………………………………..2

**3. Obrazloženje polugodišnjeg izvještaja o izvršenju proračuna Općine Dragalić za 2023. godinu..3**

3.1. Obrazloženje općeg dijela izvještaja o izvršenju proračuna………………………………….……….3

3.1.1. Obrazloženje ostvarenja prihoda i primitaka…………………………………………………...3

3.1.2. Obrazloženje ostvarenja rashoda i izdataka…………………………………………………….7

3.1.3. Prikaz ostvarenog manjka odnosno viška……………………………………………………..10

3.2. Obrazloženje posebnog dijela izvještaja o izvršenju proračuna……………………………………...11

3.2.1. Glava 01 – Općinsko vijeće…………………………………………………………………...11

3.2.1.1. Program – P1001: Donošenje akata i mjera iz djelokruga predstavničkog tijela i mjesne samouprave………………………………………………………………………………..…….11

3.2.1.2. Program – P1002: Program političkih stranaka………………………………………….12

3.2.2. Glava 02 – Općinska uprava…………………………………………………………..………12

3.2.2.1. Program – P1003: Javna uprava i administracija…………………………………….......12

3.2.3. Glava 03 – Komunalna infrastruktura………………………………………………….…......14

3.2.3.1. Program – P1004: Održavanje komunalne infrastrukture…………………………….....14

3.2.3.2. Program – P1005: Građenje objekata komunalne infrastrukture………………………...16

3.2.3.3. Program – P1006: Razvoj sustava vodoopskrbe i odvodnje…………………………......17

3.2.4. Glava 04 – Gospodarstvo……………………………………………………………..………17

3.2.4.1. Program – P1009: Razvoj poljoprivrede………………………………………………...17

3.2.5. Glava 05 – Javne ustanove predškolskog odgoja i obrazovanja……………………………….18

3.2.5.1. Program – P1010: Program predškolskog odgoja…………………………………….....18

3.2.5.2. Program – P1011: Program osnovnoškolskog i srednjoškolskog obrazovanja……….....19

3.2.5.3. Program – P1012: Program visokog obrazovanja…………………………………….....20

3.2.6. Glava 06 – Programska djelatnost kulture…………………………………………………….21

3.2.6.1. Program – P1013: Razvoj civilnog društva……………………………………….……..21

3.2.7. Glava 07 – Programska djelatnost sporta……………………………………………………...22

3.2.7.1. Program – P1014: Razvoj sporta…………………………………………….…………..22

3.2.8. Glava 08 – Vatrogastvo i civilna zaštita…………………………………………….…………22

3.2.8.1. Program – P1015: Organizacija i provođenje zaštite i spašavanja……………………….22

3.2.9. Glava 09 – Programska djelatnost socijalne skrbi……………………………………………..23

3.2.9.1. Program – P1016: Program socijalne skrbi i novčanih pomoći……………………….....23

3.2.10. Glava 10 – Javne potrebe i usluge u zdravstvu……………………………………………….24

3.2.10.1. Program – P1017: Dodatne usluge u zdravstvu i preventiva…………………………...24

3.2.11. Glava 11 – Unapređenje stanovanja i zajednice……………………………………………...25

3.2.11.1. Program – P1018: Prostorno uređenje………………………………………………….25

1 Polugodišnji izvještaj o izvršenju Proračuna Općine Dragalić za 2023. godinu - Obrazloženje

1. **UVOD**

Zakonom o proračunu („NN“ broj 144/21) propisana je obveza izrade i podnošenja Polugodišnjeg izvještaja o izvršenju proračuna predstavničkom tijelu na donošenje do 30. rujna tekuće godine.

Sadržaj polugodišnjeg izvještaja o izvršenju proračuna propisan je Pravilnikom o polugodišnjem i godišnjem izvještaju o izvršenju Proračuna („NN“ broj 85/23). U članku 4. Pravilnika o polugodišnjem i godišnjem izvještaju o izvršenju Proračuna utvrđeno je da polugodišnji izvještaj o izvršenju proračuna jedinice lokalne i područne samouprave sadrži:

1. Opći dio Proračuna koji čini sažetak Računa prihoda i rashoda i Računa financiranja, Račun prihoda i rashoda i Račun financiranja
2. Posebni dio Proračuna koji se iskazuje po organizacijskoj i programskoj klasifikaciji
3. Obrazloženje polugodišnjeg izvještaja o izvršenju, koji se sastoji od obrazloženja općeg dijela
4. Posebni izvještaji uz polugodišnje izvršenje (Izvještaj o zaduživanju na domaćem i stranom tržištu novca i kapitala, Izvještaj o korištenju proračunske zalihe, Izvještaj o danim jamstvima i plaćanjima po protestiranim jamstvima).

Polugodišnji izvještaj o izvršenju Proračuna Općine Dragalić za 2023. godinu objavit će se na internetskim stranicama Općine Dragalić, [www.dragalic.hr](http://www.dragalic.hr).

Polugodišnjim izvještajem o izvršenju proračuna Općine Dragalić za 2023. godinu je utvrđeno izvršenje prihoda u iznosu od 892.843,50 eura, a rashoda u iznosu od 195.158,12 eura.

2 Polugodišnji izvještaj o izvršenju Proračuna Općine Dragalić za 2023. godinu - Obrazloženje

1. **POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU PRORAČUNA**

**2.1. IZVJEŠTAJ O KORIŠTENJU PRORAČUNSKE ZALIHE**

Sukladno članku 65. Zakona o proračunu (Narodne novine broj 144/21) i članka 9. Odluke o izvršavanju Proračuna Općine Dragalić za 2023. godinu sredstva proračunske zalihe mogu se koristiti za nepredviđene namjene za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva jer ih pri planiranju proračuna nije bilo moguće predvidjeti. Sredstva se mogu koristiti za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredvidivih nesreća, te za druge nepredviđene rashode tijekom godine.

U razdoblju od 01. siječnja do 30. lipnja 2023. godine sredstva proračunske zalihe nisu korištena.

**2.2. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Izvještaj o zaduživanju na domaćem i stranom tržištu novca i kapitala daje pregled zaduživanja po dugoročnim kreditima, zajmovima i vrijednosnim papirima koje je ugovorila i preuzela jedinica lokalne i područne (regionalne) samouprave u izvještajnom razdoblju, po vrsti instrumenata, valutnoj, kamatnoj i ročnoj strukturi. Člankom 29. Odluke o izvršavanju Proračuna Općine Dragalić za 2023. godinu, Općina se može kratkoročno zadužiti najduže do 12 mjeseci isključivo za premošćivanje jaza nastalog zbog različite dinamike priljeva sredstava i dospijeća obveza bez mogućnosti daljnjeg reprogramiranja ili zatvaranja postojećih obveza po kratkoročnim kreditima ili zajmovima uzimanjem novih kratkoročnih kredita ili zajmova, u skladu sa zakonom kojim se uređuje proračun.

U razdoblju od 01. siječnja do 30. lipnja 2023. godine Općina Dragalić se nije zaduživala na domaćem i stranom tržištu novca i kapitala.

**2.3. IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

Izdavanje jamstva jedinice lokalne samouprave propisano je odredbama članka 129. Zakona o proračunu (Narodne novine broj 144/21).

U razdoblju od 01. siječnja do 30. lipnja 2023. godine nisu izdavana nova jamstva, niti je u izvještajnom razdoblju bilo protestiranih jamstava.

3 Polugodišnji izvještaj o izvršenju Proračuna Općine Dragalić za 2023. godinu - Obrazloženje

1. **OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE DRAGALIĆ ZA 2023. GODINU**

**3.1. OBRAZLOŽENJE OPĆEG DIJELA IZVJEŠTAJA O IZVRŠENJU PRORAČUNA**

Plan proračuna Općine Dragalić za 2023. godinu usvojen je na 12. sjednici Općinskog vijeća Općine Dragalić održanoj dana 28. prosinca 2022. godine u iznosu od 1.733.198,00 eura.

Izvršenje prvog polugodišta Proračuna Općine Dragalić za 2023. godinu realizirano je kako slijedi:

* Ostvarenje tekućih prihoda poslovanja i prihoda od prodaje nefinancijske imovine iznosi 892.843,50 eura, a realizacija tekućih rashoda i rashoda za nabavu nefinancijske imovine iznose 195.158,12 eura što rezultira viškom prihoda u iznosu od 697.685,38 eura.
* U izvještajnom razdoblju izdaci za financijsku imovinu iznose 0,00 eura. Primitaka po osnovi dugoročnih kredita u navedenom razdoblju nije bilo.

**3.1.1. OBRAZLOŽENJE OSTVARENJA PRIHODA I PRIMITAKA**

U razdoblju od 01. siječnja do 30. lipnja 2023. godine Općina Dragalić ostvarila je ukupno prihoda poslovanja u iznosu od 438.717,05 eura. U grafičkom prikazu broj 1. daje se pregled planiranih i ostvarenih prihoda i primitaka Proračuna Općine u prvom polugodištu 2023. godine s usporednim prikazom realizacije za isti period 2022. godine.

4 Polugodišnji izvještaj o izvršenju Proračuna Općine Dragalić za 2023. godinu - Obrazloženje

***Grafikon broj 1****. Pregled planiranih i ostvarenih prihoda i primitaka Proračuna Općine Dragalić u prvom polugodištu 2023. godine s usporednim prikazom realizacije za isti period 2022. godine*

5 Polugodišnji izvještaj o izvršenju Proračuna Općine Dragalić za 2023. godinu - Obrazloženje

Iz gore prikazane tablice vidljivo je da najveći udio u realizaciji prihoda čine prihodi od prodaje neproizvedene imovine, odnosno 50,86 % ukupnih prihoda.

Prihodi od poreza (61) obuhvaćaju porez i prirez na dohodak od nesamostalnoga rada (porez na plaće zaposlenih osoba s prebivalištem na području Općine Dragalić), porez na dohodak od samostalnih djelatnosti (obrta), porez na imovinu i poreze na robu i usluge. Osim gore navedenih poreza u tu skupinu proračunskih prihoda spadaju i porez na promet nekretninama, odnosno porez na stjecanje vlasništva nad nekretninom sukladno Zakonu o porezu na promet nekretninama, porez na potrošnju alkoholnih i bezalkoholnih pića koji plaćaju vlasnici ugostiteljskih objekata, porezi na kuće koji plaćaju vlasnici na drugu kuću odnosno na kuću koju povremeno koriste, a sve sukladno Odluci o porezima Općine Dragalić („Službeni glasnik“ broj 7/23). U nastavku daje se grafički prikaz realizacije prihoda od poreza u razdoblju od 01. siječnja do 30. lipnja 2023. godine u odnosu na prethodnu 2022. godinu.

***Grafikon broj 2****. Usporedni prikaz realizacije prihoda od poreza u razdoblju od 01. siječnja do 30. lipnja 2023. godine u odnosu na prethodnu 2022. godinu i Plan proračuna za 2023. godinu*

6 Polugodišnji izvještaj o izvršenju Proračuna Općine Dragalić za 2023. godinu - Obrazloženje

Pod pomoći iz inozemstva i od subjekata unutar općeg proračuna (63) spadaju tekuće i kapitalne pomoći općinskih, županijskih i državnih proračuna. U prvoj polovici 2023. godine te su pomoći ostvarene u iznosu od 143.330,53 eura.

Iz državnog proračuna uprihodovano je ukupno 135.618,94 eura. Navedeni iznos odnosi se:

- Kompenzacijske mjere,

- Troškove stanovanja za korisnike zajamčene minimalne naknade

- Troškovi ogrijeva za korisnike zajamčene minimalne naknade.

Tekuće pomoći od ostalih izvanproračunskih korisnika državnog proračuna uprihodovani su u iznosu od 7.711,59 eura od Hrvatskog zavoda za zapošljavanje.

Prihodi od imovine (64) kao sljedeća podskupina prihoda poslovanja ostvareni su u prvom polugodištu 2023. godine u iznosu od 57.127,96 eura. Prihod od imovine u potpunosti sačinjavaju prihodi od nefinancijske imovine.

Najveći udio u podskupini prihoda od administrativnih pristojbi i pristojbi po posebnim propisima (65) sačinjavaju prihodi po posebnim propisima koji su u prvom polugodištu 2023. godine realizirani u iznosu od 65.242,61 eura od ukupno 75.228,96 eura prihoda podskupine. Osim prihoda po posebnim propisima tu ubrajamo i prihode po osnovi komunalnog doprinosa i komunalne naknade u iznosu od 9.613,15 eura te prihode od administrativnih pristojbi u iznosu od 373,20 eura.

***Grafikon broj 3.*** *Usporedni prikaz realizacije prihoda po posebnim propisima te prihoda od komunalnog doprinosa i komunalne naknade za razdoblje od 01. siječnja do 30. lipnja 2023. godine u odnosu na prethodnu 2022. godinu i Plan proračuna za 2023. godinu*

7 Polugodišnji izvještaj o izvršenju Proračuna Općine Dragalić za 2023. godinu - Obrazloženje

**3.1.2. OBRAZLOŽENJE OSTVARENJA RASHODA I IZDATAKA**

Ukupno planirani rashodi poslovanja i rashodi za nabavu nefinancijske imovine prema Planu Proračuna Općine Dragalić za 2023. godinu iznose 1.733.198,00 eura, a sastoje se od rashoda poslovanja (skupina 3) u iznosu od 571.038,00 eura i rashoda za nabavu nefinancijske imovine (skupina 4) u iznosu od 1.162.160,03 eura. Izdaci za financijsku imovinu i otplatu zajmova nisu planirani.

Sukladno članku 42. Zakona o proračunu (NN broj 144/21) Plan proračuna Općine Dragalić za 2023. godinu donesen je na razinu skupine (druga razina) ekonomske klasifikacije. Izvršenje proračuna prikazano je na razini odjeljka (četvrta razina) unutar programa u posebnom dijelu proračuna, sukladno članku 76. Zakona o proračunu.

Rashodi za zaposlene

Rashodi za zaposlene u prvom polugodištu 2023. godine realizirani su u iznosu od 42.833,43 eura, a odnose se na rashode za zaposlene u Jedinstvenom upravnom odjelu, plaće načelnika i zamjenika načelnika iz reda nacionalne manjine. Rashodi za zaposlene obuhvaćaju bruto plaće, doprinose na plaće i ostale rashode za zaposlene.

Materijalni rashodi

Materijalni rashodi u razdoblju od 01. siječnja do 30. lipnja 2023. godine realizirani su u iznosu od 67.600,22 eura, a odnose se na rashode za izvršavanje programskih aktivnosti i redovno poslovanje općinske uprave čiji će detaljniji prikaz utroška uslijediti u dijelu obrazloženja utroška sredstava po programskoj klasifikaciji. U strukturi materijalnih rashoda iznos od 1.944,00 eura odnosi se na Naknade troškova zaposlenika. U ovoj skupini rashoda prikazani su utrošci sredstava u prvom polugodištu 2023. godine za službena putovanja, stručna usavršavanja zaposlenika i ostale naknade troškova zaposlenima za nositelje izvršne vlasti i službenike Općine Dragalić. Rashodi za materijal i energiju realizirani su u iznosu od 12.857,34 eura. Unutar skupine utrošena su sredstva za uredski materijal i ostale materijalne rashode, energiju, sredstva za čišćenje, materijal za tekuće i investicijsko održavanje građevinskih objekata te postrojenja i opreme, sitni inventar i slično. Rashodi za usluge u prvom polugodištu 2023. godine realizirani su u iznosu od 41.760,74 eura. Rashodi za usluge odnose se na komunalne usluge, intelektualne usluge, usluge tekućeg i investicijskog održavanja objekata i druge rashode vezane za objekte općinske uprave, te na tekuća i investicijska održavanja objekata komunalne infrastrukture kao što je održavanje zelenih površina, nerazvrstanih cesta, javne rasvjete i slično. Ostali nespomenuti rashodi poslovanja unutar skupine materijalnih rashoda su naknade za rad predstavničkih i izvršnih tijela, povjerenstava i slično, rashodi za reprezentaciju, sudske, administrativne i slične pristojbe, te rashodi protokola i oni su u razdoblju od 01. siječnja do 30. lipnja 2023. godine realizirani u iznosu od 11.038,14 eura.

Financijski rashodi

Financijski rashodi realizirani su u iznosu od 690,55 eura u prvom polugodištu 2023. godine. Unutar skupine financijskih rashoda ubrajamo izdatke za bankarske usluge i usluge platnog prometa.

Pomoći dane u inozemstvo i unutar općeg proračuna

Pomoći dane u inozemstvo i unutar općeg proračuna realizirane su u iznosu od 33.656,59 eura. U ovu skupinu rashoda spadaju izdaci za sufinanciranje troškova komunalnog redara, sufinanciranje programa predškole, boravka djece u Dječjem vrtiću „Žabica“ i programa Osnovne škole Dragalić.

Naknade građanima i kućanstvima na temelju osiguranja i druge naknade

8 Polugodišnji izvještaj o izvršenju Proračuna Općine Dragalić za 2023. godinu - Obrazloženje

Naknade građanima i kućanstvima na temelju osiguranja i druge naknade realizirane su u periodu od 01. siječnja do 30. lipnja 2023. godine u iznosu od 8.053,20 eura. Naknade građanima i kućanstvima odnose se najvećim dijelom na naknade unutar Programa javnih potreba u području socijalne skrbi Općine Dragalić za 2023. godinu. Naknade građanima i kućanstvima na temelju osiguranja i druge naknade se odnose na stipendije, naknade za troškove stanovanja i potpore na novorođenčad.

Ostali rashodi

Ostali rashodi obuhvaćaju tekuće i kapitalne donacije. Ostali rashodi realizirani su u periodu od 01. siječnja do 30. lipnja 2023. godine u iznosu od 14.295,32 eura.

Rashodi za tekuće i kapitalne donacije u okviru skupine ostalih rashoda odnose se na financiranje djelatnosti udruga u kulturi, građanskih udruga i udruga proizašlih iz Domovinskog rata, tekuće i kapitalne donacije DVD-u Dragalić, redovito financiranje političkih stranaka, tekuće donacije GD Crvenog križa Nova Gradiška, tekuće donacije NK Dragalić i poslove Civilne zaštite.



***Tablica broj 1:*** *Izvršenje Računa prihoda i rashoda u razdoblju 01. – 06.2023. godine*

9 Polugodišnji izvještaj o izvršenju Proračuna Općine Dragalić za 2023. godinu - Obrazloženje



***Tablica broj 2:*** *Izvršenje Računa financiranja u razdoblju 01. – 06.2023. godine*

RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine realizirani su u iznosu od 26.725,47 eura u prvom polugodištu 2023. godine. Iznos od 26.725,47 eura odnosi se na troškove izgradnje ambulante u naselju Dragalić.

10 Polugodišnji izvještaj o izvršenju Proračuna Općine Dragalić za 2023. godinu - Obrazloženje

**3.1.3. PRIKAZ OSTVARENOG MANJKA ODNOSNO VIŠKA**

U ovom izvještajnom razdoblju ostvaren je višak sredstava u iznosu od 697.685,38 eura.

**SAŽETAK RAČUNA PRIHODA I RASHODA**

|  |  |  |
| --- | --- | --- |
|  |  | IZVRŠENJE 1. – 6.2023. |
| 6 | Prihodi poslovanje | 438.717,05 |
| 7 | Prihodi od prodaje nefinancijske imovine | 454.126,45 |
|  | **PRIHODI UKUPNO** | **892.843,50** |
| 3 | Rashodi poslovanja | 168.432,65 |
| 4 | Rashodi za nabavu nefinancijske imovine | 26.725,47 |
|  | **RASHODI UKUPNO** | **195.158,12** |
|  | | |
|  | **RAZLIKA – VIŠAK MANJAK** | **697.685,38** |

***Tablica broj 3:*** *Ostvareni višak proračuna u izvještajnom razdoblju.*

**SAŽETAK RAČUNA FINANCIRANJA**

|  |  |  |
| --- | --- | --- |
|  |  | IZVRŠENJE 1. – 6.2023. |
| 8 | Primici od financijske imovine i zaduživanja | 0,00 |
| 5 | Izdaci za financijsku imovinu i otplate zajmova | 0,00 |
|  | **RAZLIKA PRIMITAKA I IZDATAKA** | **0,00** |

***Tablica broj 4:*** *Sažetak računa financiranja*

11 Polugodišnji izvještaj o izvršenju Proračuna Općine Dragalić za 2023. godinu - Obrazloženje

**3.2. OBRAZLOŽENJE POSEBNOG DIJELA IZVJEŠTAJA O IZVRŠENJU PRORAČUNA**

Proračun Općine Dragalić sukladno Pravilniku o proračunskim klasifikacijama strukturiran je s dva razdjela: Općinsko vijeće i Općinska uprava.

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu. U nastavku se daje pregled definiranih programa kroz koje se prati realizacija proračuna Općine Dragalić u prvom polugodištu 2023. godine.

***Razdjel 001 – OPĆINSKO VIJEĆE***

U nastavku su dana obrazloženja polugodišnjeg izvještaja o izvršenju Proračuna Općine Dragalić za 2023. godinu iz djelokruga Općinskog vijeća Općine Dragalić.

**3.2.1. Glava 01 – Općinsko vijeće**

**3.2.1.1. Program – P1001: Donošenje akata i mjera iz djelokruga Predstavničkog tijela i mjesne samouprave**

U Programu Donošenje akata i mjera iz djelokruga Predstavničkog tijela i mjesne samouprave u prvih šest mjeseci 2023. godine realizirani su rashodi u iznosu od 7.754,13 eura, odnosno 127,12% planiranog za 2023. godinu. Rashodi u prvih šest mjeseci su u tom iznosu iz razloga neplaniranja rashoda za troškove održavanja izbora za članove vijeća i predstavnike nacionalnih manjina u jedinicama lokalne i područne samouprave



***Tablica broj 5.*** *Usporedni prikaz realizacije programa „Donošenje akata i mjera iz djelokruga Predstavničkog tijela i mjesne samouprave“ od 01. siječnja do 30. lipnja 2023. godine u odnosu na Plan proračuna za 2023. godinu*

12 Polugodišnji izvještaj o izvršenju Proračuna Općine Dragalić za 2023. godinu - Obrazloženje

**3.2.1.2. Program – P1002: Program političkih stranaka**

U Programu političkih stranaka u prvih šest mjeseci 2023. godine realizirani su u iznosu od 564,26 eura, odnosno 33,19% planiranog za 2023. godinu.



***Tablica broj 6.*** *Usporedni prikaz realizacije „Programa političkih stranaka“ od 01. siječnja do 30. lipnja 2023. godine u odnosu na Plan proračuna za 2023. godinu*

***Razdjel 002 – OPĆINSKA UPRAVA***

U nastavku su dana obrazloženja polugodišnjeg izvještaja o izvršenju Proračuna Općine Dragalić za 2023. godinu iz djelokruga općinske uprave.

**3.2.2. Glava 02 – Jedinstveni upravni odjel**

**3.2.2.1. Program – P1003: Javna uprava i administracija**

U Programu Javna uprava i administracija u prvih šest mjeseci 2023. godine realizirani su rashodi u iznosu od 564,26 eura, odnosno 33,19% planiranog za 2023. godinu.

Rashodi unutar programa Javna uprava i administracija se odnose na rashode za zaposlene, plaće i doprinose, troškove službenih putovanja, goriva, telefona, promidžbe i proračunske zalihe, na godišnju članarinu LAG-u Zapadna Slavonija, čija je Općina Dragalić članica. Također odnose se na potpisan Sporazum i na udio u financiranju zajedničke službe komunalnog redarstva, na raspolaganje po potrebi i u skladu sa Odlukom o izvršavanju Proračuna, sa tekućom pričuvom, te na osiguranje uvjeta i sredstava za održavanje funkcionalnih zgrada za korištenje. Odnosi na i na troškove provođenja „Mjere HZZ-a Javnih radova“ koje provodimo svake godine s ciljem unaprjeđenja kvalitete života na području cijele Općine, te na nabavu postrojenja i opreme, na nabavu kancelarijskog namještaja i za održavanje obnovljenih i novoizgrađenih prostora.



13 Polugodišnji izvještaj o izvršenju Proračuna Općine Dragalić za 2023. godinu - Obrazloženje



14 Polugodišnji izvještaj o izvršenju Proračuna Općine Dragalić za 2023. godinu - Obrazloženje



***Tablica broj 7.*** *Usporedni prikaz realizacije Programa „Javna uprava i administracija“ od 01. siječnja do 30. lipnja 2023. godine u odnosu na Plan proračuna za 2023. godinu*

**3.2.3. Glava 03 – Komunalna infrastruktura**

**3.2.3.1. Program – P1004: Održavanje komunalne infrastrukture**

U programu Održavanje komunalne infrastrukture u prvih šest mjeseci 2023. godine realizirani su rashodi u iznosu od 22.077,93 eura, odnosno 36,86% planiranog za 2023. godinu i odnosi na rashode za usluge i rashode za materijal i energiju za košnju parkova, dječjih igrališta, sportskih prostora i sl., materijal i dijelove za održavanje opreme u parkovima i dječjim igralištima, nabavku sadnica drveća, ukrasnog grmlja i cvijeća, za nasipavanje staza u parkovima i dječjim igralištima, čišćenje snijega s nerazvrstanih cesta i pješačkih staza, materijala za hitne popravke udarnih rupa i nasipanje. Održavanje nadstrešnica i javnih zdenaca, zamjena rasvjetnih tijela vanjske javne rasvjete, trošak električne energije za osvjetljavanje javnih površina i prometnica, popravke javne rasvjete, održavanje klupa na javnim površinama, materijal za održavanje mrtvačnica i ograda na grobljima, troškove odvoza smeća, odvodnje i vode. Održavanje javne odvodnje oborinskih voda, zbrinjavanja pasa lutalica.

15 Polugodišnji izvještaj o izvršenju Proračuna Općine Dragalić za 2023. godinu - Obrazloženje



***Tablica broj 8.*** *Usporedni prikaz realizacije Programa „Održavanje komunalne infrastrukture“ od 01. siječnja do 30. lipnja 2023. godine u odnosu na Plan proračuna 2023. godine*

16 Polugodišnji izvještaj o izvršenju Proračuna Općine Dragalić za 2023. godinu - Obrazloženje

**3.2.3.2. Program – P1005: Građenje objekata komunalne infrastrukture**

U programu Građenje objekata komunalne infrastrukture u prvih šest mjeseci 2023. godine realizirani su rashodi u iznosu od 0,00 eura.



***Tablica broj 9.*** *Usporedni prikaz realizacije Programa „Građenje objekata komunalne infrastrukture“ od 01. siječnja do 30. lipnja 2023. godine u odnosu na Plan proračuna 2023. godine*

17 Polugodišnji izvještaj o izvršenju Proračuna Općine Dragalić za 2023. godinu - Obrazloženje

**3.2.3.3. Program – P1006: Razvoj sustava vodoopskrbe i odvodnje**

U programu Razvoja sustava vodoopskrbe i odvodnje u prvih šest mjeseci 2023. godine rashodi su realizirani u iznosu od 0,00 eura.



***Tablica broj 10.*** *Usporedni prikaz realizacije Programa „Razvoja sustava vodoopskrbe i odvodnje“ od 01. siječnja do 30. lipnja 2023. godine u odnosu na Plan proračuna 2023. godine*

3.2.4. Glava 04 – Gospodarstvo

**3.2.4.1. Program – P1009: Razvoj poljoprivrede**

U programu Razvoja poljoprivrede u prvih šest mjeseci 2023. godine rashodi su realizirani u iznosu od 1.253,34 eura odnosno 1,27% planiranog za 2023. godinu. Rashodi se odnose na troškove predavanja za poljoprivrednike i analize tla.

18 Polugodišnji izvještaj o izvršenju Proračuna Općine Dragalić za 2023. godinu - Obrazloženje



***Tablica broj 11.*** *Usporedni prikaz realizacije Programa „Razvoja poljoprivrede“ od 01. siječnja do 30. lipnja 2023. godine u odnosu na Plan proračuna 2023. godine*

3.2.5. Glava 05 – Javne ustanove predškolskog odgoja i obrazovanja

**3.2.5.1. Program – P1010: Program predškolskog odgoja**

U Programu predškolskog razvoja u prvih šest mjeseci 2023. godine rashodi su realizirani u iznosu od 34.006,51 eura odnosno 32,86% planiranog za 2023. godinu. Rashodi se odnose na troškove provedbe programa male škole, odnosno na troškove plaće za odgajateljicu koja je vodila program predškole, te na troškove plaća odgajateljica redovnog programa DV Žabica.

19 Polugodišnji izvještaj o izvršenju Proračuna Općine Dragalić za 2023. godinu - Obrazloženje



***Tablica broj 12.*** *Usporedni prikaz realizacije „Programa predškolskog odgoja“ od 01. siječnja do 30. lipnja 2023. godine u odnosu na Plan proračuna 2023. godine*

**3.2.5.2. Program – P1011: Program osnovnoškolskog i srednjoškolskog obrazovanja**

U programu osnovnoškolskog i srednjoškolskog obrazovanja u prvih šest mjeseci 2023. godine rashodi su realizirani u iznosu od 440,00 eura odnosno 1,54% planiranog za 2023. godinu. Rashodi se odnose na tekuće pomoći Osnovnoj školi u Dragaliću.

20 Polugodišnji izvještaj o izvršenju Proračuna Općine Dragalić za 2023. godinu - Obrazloženje



***Tablica broj 13.*** *Usporedni prikaz realizacije „Programa osnovnoškolskog i srednjoškolskog obrazovanja“ od 01. siječnja do 30. lipnja 2023. godine u odnosu na Plan proračuna 2023. godine*

**3.2.5.3. Program – P1012: Program visokog obrazovanja**

U Programu visokog obrazovanja u prvih šest mjeseci 2023. godine rashodi su realizirani u iznosu od 597,24 eura odnosno 11,94% planiranog za 2023. godinu. Rashodi se odnose na isplatu devet stipendija.



***Tablica broj 14.*** *Usporedni prikaz realizacije „Programa visokog obrazovanja“ od 01. siječnja do 30. lipnja 2023. godine u odnosu na Plan proračuna 2023. godine*

21 Polugodišnji izvještaj o izvršenju Proračuna Općine Dragalić za 2023. godinu - Obrazloženje

3.2.6. Glava 06 – Programska djelatnost kulture

**3.2.6.1. Program – P1013: Razvoj civilnog društva**

U programu Razvoja civilnog društva u prvih šest mjeseci 2023. godine rashodi su realizirani u iznosu od 6.450,00 eura odnosno 31,46% planiranog za 2023. godinu.

U aktivnosti A101301: Djelatnost udruga u kulturi realizirana su sredstva u iznosu od 3.750,00 eura koja su dodijeljena temeljem provedenog javnog natječaja Kulturno umjetničkom društvu Dragalić za program „Provedba aktivnosti KUD-a Dragalić na promicanju kulturne tradicije općine Dragalić“. U aktivnosti A101302: Građanske udruge i udruge proizašle iz Domovinskog rata sredstva su realizirana u iznosu od 2.700,00 eura koja su dodijeljena temeljem provedenog javnog natječaja i to: UDVDR za program „Županijske i državne sportske igre“ u iznosu 200,00 eura i za program „Obilježavanje obljetnica ratnih brigada i postrojbi, te odlazak članova udruge u Knin, Vukovar i Škabrnju“ u iznosu 200,00 eura, Udruzi veterana 3. gardijske brigade „KUNE“- ogranak Nova Gradiška za program „Kupnja uređaja za fotokopiranje i skeniranje“ u iznosu 400,00 eura, Zagonetačkom klubu Dragalić za program „Organizacija 39. susreta zagonetača i odgonetača Hrvatske (SOZAH)“ u iznosu u iznosu 1.500,00 eura, Mažoretkinjama grada Nove Gradiške za program „Prvenstvo Hrvatske u mažoret plesu u Cavtatu 2023. godine“ u iznosu 400,00 eura.



***Tablica broj 15.*** *Usporedni prikaz realizacije programa „Razvoja civilnog društva“ od 01. siječnja do 30. lipnja 2023. godine u odnosu na Plan proračuna 2023. godine*

22 Polugodišnji izvještaj o izvršenju Proračuna Općine Dragalić za 2023. godinu - Obrazloženje

3.2.7. Glava 07 – Programska djelatnost sporta

**3.2.7.1. Program – P1014: Razvoj sporta**

U programu Razvoja sporta u prvih šest mjeseci 2023. godine realizirani su rashodi u iznosu od 3.055,76 eura odnosno 52,69% planiranog za 2023. godinu. Rashodi se odnose na sredstva dodijeljena temeljem provedenog javnog natječaja NK Dragalić te troškove vode i struje za prostorije kluba.



***Tablica broj 16.*** *Usporedni prikaz realizacije programa „Razvoja sporta“ od 01. siječnja do 30. lipnja 2023. godine u odnosu na Plan proračuna 2023. godine*

3.2.8. Glava 08 – Vatrogastvo i civilna zaštita

**3.2.8.1. Program – P1015: Organiziranje i provođenje zaštite i spašavanja**

U programu Organiziranje i provođenja zaštite i spašavanja u prvih šest mjeseci 2023. godine realizirani su rashodi u iznosu od 4.061,06 eura odnosno 10,59% planiranog za 2023. godinu. Rashodi se odnose na tekuće i kapitalne donacije DVD-u Dragalić i HGSS Stanici Slavonski Brod.



23 Polugodišnji izvještaj o izvršenju Proračuna Općine Dragalić za 2023. godinu - Obrazloženje



***Tablica broj 17.*** *Usporedni prikaz realizacije programa „Organiziranje i provođenje zaštite i spašavanja“ od 01. siječnja do 30. lipnja 2023. godine u odnosu na Plan proračuna 2023. godine*

3.2.9. Glava 09 – Programska djelatnost socijalne skrbi

**3.2.9.1. Program – P1016: Program socijalne skrbi i novčanih pomoći**

U Programu socijalne skrbi i novčanih pomoći u prvih šest mjeseci 2023. godine realizirani su rashodi u iznosu od 7.875,96 eura odnosno 32,23% planiranog za 2023. godinu. Rashodi se odnose na troškove stanovanja i ogrijeva za korisnike zajamčene minimalne naknade, potpore za novorođenu djecu i tekuće donacije GD Crvenog Križa Nova Gradiška.



24 Polugodišnji izvještaj o izvršenju Proračuna Općine Dragalić za 2023. godinu - Obrazloženje

***Tablica broj 18.*** *Usporedni prikaz realizacije „Programa socijalne skrbi i novčanih pomoći“ od 01. siječnja do 30. lipnja 2023. godine u odnosu na Plan proračuna 2023. godine*

3.2.10. Glava 10 – Javne potrebe i usluge u zdravstvu

**3.2.10.1. Program – P1017: Dodatne usluge u zdravstvu i preventiva**

U programu Dodatnih usluga u zdravstvu i preventivi u prvih šest mjeseci 2023. godine realizirani su rashodi u iznosu od 26.725,47 eura odnosno 11,83% planiranog za 2023. godinu. Rashodi se odnose na I. i II. Privremenu situaciju za izgradnju zgrade ambulante.

***Tablica broj 19.*** *Usporedni prikaz realizacije programa „Dodatnih usluga u zdravstvu i preventiva“ od 01. siječnja do 30. lipnja 2023. godine u odnosu na Plan proračuna 2023. godine*

25 Polugodišnji izvještaj o izvršenju Proračuna Općine Dragalić za 2023. godinu - Obrazloženje

3.2.11. Glava 11 – Unapređenje stanovanja i zajednice

**3.2.11.1. Program – P1018: Prostorno uređenje**

U programu Prostornog uređenja u prvih šest mjeseci 2023. godine realizirani su rashodi u iznosu od 0,00 eura.



***Tablica broj 20.*** *Usporedni prikaz realizacije programa „Prostornog uređenja“ od 01. siječnja do 30. lipnja 2023. godine u odnosu na Plan proračuna 2023. godine*